
Ildkugle filmet fra Danmark 



Mandag aften den 12. november kl. 21.42 lyste en stor ildkugle sydhimlen op. 

Ildkuglen blev set af mange danskere fra bl.a. Nordjylland og Sjællands-området og blev registreret på de automatiske 
kameraer på Orion Planetarium og Niels Bohr Institutet i København. 

Leder af Orion Planeatrium i Jels, Ph.d. Lars Petersen bekræfter over for veiret.tv2.dk , at der var tale om en meteor, 
som brændte på vej ind i Jordens atmosfære. 

Iflg. beregninger foretaget af Anton Norup Sørensen, Niels Bohr Institutet, slukkedes ildkuglen i 67 kilometers højde 
nordvest for Hamburg. 

Rune Larsen så Ildkuglen fra Sjælland og berettede til TV2 Øst: 

„Jeg så meteoren igennem forruden i bilen. Da den var cirka halvvejs nede over ruden sprang den i luften i tusinde , 
hvis ikke millioner af stykker. Det var helt seriøst det vildeste , jeg nogensinde har set", siger han efter at have set 

meteoren, http://veiret.tv2.dk/artikel/id-60075614: stor-ildkuqle-lvste-op-over-danmark.html 

Kontakt www.ildkugle.dk hvis du ser en ildkugle 

Hjemmesiden stjerneskud.info drives af Anton Norup Sørensen, Niels Bohr Institutet i København og samler og 
præsenterer observationer af klare stjerneskud over Danmark http://stierneskud.info/index.php/en/ . 

Den aktuelle ildkugle er blevet registreret af kameraerne i Jels og København. 

På adressen http://mail.stierneskud.info/fireball/event2012-ll-12-21-42-24/ kan man se baneberegninger og 2 korte 
videosekvenser med ildkuglen. 

Observerer man klare ildkugler, så foretag detaljeret indberetning til denne hjemmeside , der har den danske ekspertise 
i baneberegninger og 3 automatiske overvågningsstationer til rådighed. 

Ved redaktionens slutning indløb meldingen om, at der allerede kl. 02.17 blev observeret og fotograferet en flot 
ildkugle den 12. november. 

Et billede af meget høj kvalitet, fotograferet af Paul Christiansen fra Østjylland kan ses i denne forum tråd: Ildkugle 
med røg . 

Steinar Midtskogen har også fotograferet meteoren fra nær Oslo . 
















Besøg i Frankrigs „rumby" 

Tekst og fotos: Ole Henningsen 

Under en rejse i det sydlige Frankrig bød der sig en mulighed for at besøge „rumbyen" Cité de l'Espace i Toulouse. 



Indgangen til Cité de l'Espace i Toulouse Udendørs er i parken anlagt en miniudgave af 


Solsystemet med de rette størrelsesforhold 
mellem Solen og planeterne, men naturligvis 
ikke hvad afstandene angår. Herover ses 
Jorden som den lille blå kugle lidt th. for 
midten. 

Der reklameres på forhånd med en bred vifte af oplevelser, der har med astronomi og rumfart at gøre, så det er med 



Siden indvielsen i 1997 kunne Cité de l'Espace, 
der her ses fra luften, i efteråret 2011 byde 
gæst nr. 4.000.000 velkommen.Det udendørs 
oplevelsescenter domineres af den store 
Ariane-raketmodel. 


Foto: Cité de l'Espace 

I parken finder man adskillige rumfartøjer i 
naturlig størrelse. Man kan derfor gå om bord i 
en kopier af det sovjetiske Soyouz-rumskib 
eller den berømte rumstation Mir. Man kan 
også se den 35 meter høje raket Ariane 5, som 
om man var i rumcentret Kourou i Sydamerika. 
















Selv om man i parken illustrerer menneskets 
formåen inden for rumfarten, støder man 
overalt på skilte med aliens, der åbenbart 
anvendes for at pirre nysgerrigheden hos den 
yngre generation.. 

Originale raketmotorer fra forskellige raketter 
siden tyske V-2 fra 2. Verdenskrig er udstillet 
indendørs sammen med kopier af berømte 
satellitter, som f.eks. sovjetiske Sputnik 1, der 
forbløffede verden i oktober 1957. 

De besøgende i Cité de l'Espace kan udforske universet eller mere jordnært studere rumfartens udvikling og formåen 
gennem forskellige værksteder, utallige udstillinger og desuden forestillinger i to biografsale med den seneste teknologi 
inden for billeder og lyd. I IMAX-salen (kæmpeskærm med 3D-briller) og planetariet (med en halvkugleformet skærm 
på 360° samt en rumsimulator) er den besøgende ikke blot observatør, men får en fornemmelse af selv at være ude i 
rummet. I salen Stellarium, som er et planetarium for de mindste børn, berettes om stjernerne og stjernebillederne. 

Midt i rundgangen i Cité de l'Espace er der pludselig er der et par skilte ind til et særskilt rum, 
der specielt fanger opmærksomheden ... noget med et undersøgelseskontor for ukendte 
fænomener! 








På en tavle i „undersøgelseskontoret" var opsat forskellige typer af ufo-fotografier, som 
gæsten kunne forsøge at identificere korrekt. 




Flere eksempler i udstillingen på astronomiske og atmosfæriske fænomener, der kan give anledning til ufo¬ 
oplevelser, bl.a. satellitter, der brænder op i atmosfæren. 


























Præsentationen i udstillingen er opbygget som det ses i form af en slags opslagstavler, hvor 
der præsenteres detaljer omkring enkeltsager. Herover præsenteres Cash-Landrum- 
observationsberetningen fra 29. december 1980, hvor Betty Cash og Vickie Landrum om 
aftenen under kørsel til Dayton, Texas, USA, i et øde skovområde først observerer et lys, som 
de tror er et fly. 

Lidt senere observerer de lyset igen meget tættere på og efter beskrivelsen som et enorm 
diamant-formet objekt, der svæver i trætop niveau og med flammer forneden og med en 
betydelig varmeudstråling. 

De imponerende udstillinger af ringbind i lokalet illustrerer de store mængder af indsamlede 
data om ufo-fænomener, men er dog kun staffage. De er alle ganske tomme. 

Bag „lukkede låger" og på opslagstavlen kan 
man læse „hemmeligheder" om Roswell- 
nedstyrtningen fra 1947. 





























En interaktiv computer højner absolut udstillingens niveau med præsentationen af nogle af de 
tildragelser, som anses for „uforklarlige". Indgangsbilledet fanger måske det mere 
ungdommelige publikum, medens en besøgende med en mere dybtgående interesse fanges af 
navne som „Trans-en Provence" og „Hessdalen". 


Irans-en-provence / UflP D* • 1981 





Er denne 
UFO ægte 

PARIS — En fransk re¬ 
geringsrapport indrøm¬ 
mer. at man ikke kan 
forklare observationen 
af et »uidentificeret fly¬ 
vende objekt« - en UFO - 
ved byen Trans i Syd¬ 
frankrig i januar 1981. 
Det nationale center for 
uidentificerede »aero- 
spatiale fænomener« 
(GEPAN) behandler 
omkring 100 UFOer år¬ 
ligt, men har hidtil væ¬ 
ret 1 stand til at forklare 
dem som naturlige fæ¬ 
nomener. Trans-UFOen 
blev iagttaget af en 
pensioneret landmand, 
som forklarede. at 
UFOen lignede to sam¬ 
mensatte tallerkner og 
havde fire ben. Den 
holdt parkeret ved man¬ 
dens hus i knapt et mi¬ 
nut, for den lydløst let¬ 
tede og fløj bort. 
(RB-AFP) 













































I underrubrikker til de 
enkelte menupunkter 
kan man se nærmere 
detaljer i sagen fra 
Trans-en-Provence, der 
også fik omtale i den 
danske presse. 





Også de spændende lysfænomener i Hessdalen i Norge giver den franske udstilling stor 
opmærksomhed. 



Udstillingen rummer også et par eksempler på ting, der i 
bogstaveligste forstand kommer fra rummet. 
Øverst tv. ses en stump af den store meteorit Sikhote-Alin, der 
1947 styrtede ned nordøst for Vladivostok. 
Herover ses en del af den nedstyrtede sovjetiske satellit 
„Cosmos-1984". Vragstykket støtter sig i udstillingen på en 
stabel af de tekniske rapporter, som for år tilbage blev udgivet 
af det daværende franske undersøgelsesorgan GEPAN. 
























Rapportmaterialet i udstillingen stammer fra 
GEIPAN, Groupe d'Etudes et d'Information des 
Phénoménes Aérospatiaux Non identifiés, ufo¬ 
undersøgelsesgruppen nedsat af CNES, Det 
franske Nationale Rumfartscenter i Toulouse. 

En lidt uventet men interessant ekstra udstilling for en gammel rum- og ufo-entusiast i den franske "rumby" Cité de 
l'Espace i Toulouse. 

Da jeg er ved at forlade ufo-udstillingen, ringer mobilen. 

I telefonen er Xavier Passot, den nye leder af GEIPAN, ufo-undersøgelsesgruppen nedsat af CNES, Det franske 
Nationale Rumfartscenter. 

Men det er en helt anden historie. 

Omtale af Trans-en-Provence og Hessdalen: http://www.sufoi.dk/ufo-mails/um-2007/um07-080.php og 

http://www.sufoi.dk/arkiv/arkiv-hn/hessdalen-l.phD 

Information om Cité de l'Espace: http://www.dte-espace.eom/#accueil 


Fra SUFOI s Fotoafdeling 

v/Ole Henningsen 

8500 Grenå 6. august 2012 


AUG/ 6/2012 


Ved pilen ses et af de små lys på himlen, det lykkedes at fotografere fra Grenå den 6. august 
2012 tidligt om morgenen. 

















PK fra Grenå i sin henvendelse i slutningen af september: 

Hermed nogle billeder til SUFOI af en super mærkelig oplevelse, som jeg havde d. 06.08.2012. 
Der er gået noget tid, det har taget mig nogen tid at konsumere oplevelsen, men jeg har så valgt at sende vedlagte 
billeder til jer. 

Forløbet er som følgende: 

Klokken cirka 03:30 kommer jeg hjem fra en bytur, og da jeg skal låse op for vores hus, syntes jeg der er noget 
mærkeligt bag min ryg, og da jeg vender mig om, ser jeg mindst 100 lys som på billederne komme svævende fra Syd 
mod Nord, det er super vejr og ikke en vind og helt stille. 

Lysene er i fin format som på billederne, jeg skynder mig ind og vækker min kone, som kikker, mens jeg leder efter mit 
kamera, (min kone skynder sig ind og gemmer sig under dynen, da hun har set nok :0). 

Da jeg får kameraet frem, er de mange lys væk, men kun dem som I kan se på billederne er tilbage, også i fin format. 
Der er nogle gadelamper, og billederne er taget mod øst ind over Grenaa lystbådehavn. 

På et af billederne er det som om, at en af lyskuglerne er på en lysmast, lysmasterne er cirka 10 meter høje, så kuglen 
må være en 3 meter i diameter/højden. 

Hele seancen tog nok 3 til 5 minutter. Jeg var dagen efter ovre og kikke på lysmasterne, men der var intet at se. 

På et af billederne kan man også, når man zoomer ind, se en blå kugle med et svagt blåt lys, men på de originale 
billeder i højere opløsning er det altså ligesom der er flere ting i luften ??? 

Men ikke en lyd, ingen røg, bare det, I ser på billederne. Jeg gik ud på gaden og over mod lysene, men de forsvandt 
mod nord. 

Og ja, jeg aner ikke, hvad det er og eller kan være, og kan slet ikke finde en logisk forklaring på fænomenet. Jeg har 
talt med en, som bor på lystbådehavnen, og der er folk, som derfra så det samme som jeg. 



Til venstre det originalt modtagne foto med to små lys på himlen. Desuden ses en svagt en blå 
rund aftegning. 

Til højre samme foto med ændrede lysforhold, der afslører, at den lyseblå aftegning og en 
række andre runde lysplamager på himlen skyldes små partikler i luften som røg/støv/fugt, 
der tæt på kameraets objektiv er oplyst af den udløste blitz. 

■ SUFOI's konklusion 

Ved et af de fremsendte fotos er kameraet af fotografen understøttet ved en vindueskarm, hvilket 
har givet et rimeligt skarpt foto trods de mørke optageforhold og deraf automatisk lange 
eksponeringstid. 

En kraftig udsnitsforstørrelse af det ene lys på et af billederne ses tv. og viser et markant lysere 
parti i aftegningen, som svarer til det brændende materiale i bunden af en varmluftballon til opdrift 
og oplysning. 

DMI's vejrdata viser en vind - målt fra Tirstrup Lufthavn - fra ca. SSØ til ca. NNV, hvilket er i 
overensstemmelse med den angivne flyveretning, og dermed understøtter, at der kan have været tale om et luftbåret 
fænomen. 

Ud fra en samlet vurdering af de modtagne oplysninger og gennemgang af billederne er der ikke tvivl om, at der er 
observeret og fotograferet små varmluftballoner opsendt fra nærområdet - sikkert i en eller anden absolut festlig 
anledning antallet taget i betragtning. 

2630 Tåstrup 29. september 2012 

En observatør skriver: 

Set på himlen i Taastrup, ved 21.50-22.00 tiden den 29. september 2012: Ca. 30 røde lyskugler fløj lydløst, langsomt 
og vandret hen af himlen, efter hinanden. De steg ikke opad som rislamper, men vandret, trods der var helt vindstille. 
Jeg har desværre kun vedlagte to videooptagelser, som er optaget på min mobil. 
Det er filmet fra Tjørnehaven i Taastrup, og lysene bevægede sig fra vest til øst. De forsvandt alle hurtigt, når de nåede 
til samme sted.Hvad kan dette være? 

Ovenfor ses screenprints fra de to modtagne videosekvenser med 
nogle af de observerede lyskugler på himlen. Det store hvide lys 
(øverst) er gadebelysning. 

Th. ses kraftig udsnitsforstørrelse af det ene screenprint med 
ændrede lys- og kontrastforhold, der tydeliggør ligheden med små 
varmluftballoner. 

Iflg. DMI og andre målestationer var der det pågældende tidspunkt 
en vind på ca. 6 m/sek. fra ca. sydvest, hvilket er i 
overensstemmelse med den angivne bevægelsesretning for noget 
luftbåret. 

SUFOI's Fotoafdeling er ikke i tvivl om, at der i det aktuelle tilfælde 
er tale om små varmluftballoner, som der kan læses mere om på 
dette link: http://www.sufoi.dk/info/balloner.php 



LOKALT 



Af: Mads Klougart 

Torsdag d. 11. oktober 2012, 9.46 

Så du UFO'en over Kjellerup 
torsdag morgen? 

■ Flyvertaktisk Kommando: Ikke vores fly 

■ Amerikanerne: Obama bedst tit at bekæmpe rumvæsner 

■ Ufo måske set i Silkeborg 


KJELLERUP: Det var ikke en helt almindelig torsdag morgen for Marie Andersen og hendes 18 
måneder gamle søn Marcus. 

De si nemlig noget besynderligt på himlen fra hjemmet i Kjellerup ved syvtiden her til morgen. 

- Min søn er helt vild med fly, og han sad og kiggede ud af vinduet. Pludselig sagde han: "se 
mor", og da jeg kiggede, så jeg et mærkeligt lysskær på himlen. Jeg synes det var så mærkeligt, 
at jeg ville tage et billede af det, fortæller Marie Andersen. 

Men lysskæret kom ikke med på billedet. 

- I stedet kom det, man kan se på billedet. Jeg ved ikke, hvad det her, men det lignede en UFO. 
og det bevægede sig meget hurtigt - ikke som et fly, forklarer Marie Andersen. 

Har du også set UFO'en, har du en forklaring, på hvad det er, eller måske taget et billede af den 7 

så skriv til os på web@mia.dk 


Midtjyllands Avis, Kjellerup, fortalte den 11. oktober på deres netudgave, at Marie Andersen samme morgen havde 
observeret noget ejendommeligt på himlen: 

http://www.mia.dk/artikel.php7node id = 134732&click oriqin=article related article 1 




























Radiointerview 

Radio 1, Silkeborg, kontaktede efterfølgende SUFOI og aftalte et fælles tlf.interview med SUFOI's Fotoafdeling og 
observatøren. 

Fotografen blev af intervieweren spurgt, hvad hun troede, det var: En ufo. 

Da jeg efterfølgende spurgte, hvad hun mente med en ufo, var svaret - efter hukommelsen, at det var sådan en 
lysende en, der fløj rundt på himlen. 

Direkte udspurgt om observationstidspunktet var svaret til stadighed: Ved syvtiden . uden nærmere tidsangivelse. 

Fotografen mente, observation og optagelse måtte være sket i retning af Silkeborg, dvs. i sydlig retning. Der er dog 
ingen retningsangivelse for en evt. flyveretning. 

Iflg. fotografen er fotoet taget gennem et vindue og oplyste videre, at „lyset" ikke kom med på billedet, hvor man kun 
kunne se, det der nu var. 

Observatøren kunne ikke berette detaljer om selve udseendet, andet end at der var tale om et lys på himlen. 
Fotografen lovede at fremsende originale foto(s) via www.ufo.dk, men fotos er ikke modtaget. 

Læserkommentarer 

To kommentatorer til artiklen på netavisen: 

http://www.mia.dk/artikel.DhD7node id = 134732&click oriqin=article related article 1 og 

http://www.mia.dk/artikel.php7node id = 134777&click oriqin=article related article 1 peger på fly belyst af Solen 
som forklaring og med kort kondensstribe - altså contrail belyst af den opgående sol - som observeret af dem selv. 

FTK, Karup, oplyser iflg. avisen, at de ikke har haft fly i luften på dette tidspunkt, da deres øvelse var afsluttet tidligere 
på morgenen. 

Fly belyst af Solen? 

En gennemgang af data fra http://www.FliqhtRadar24.com viser flere fly i området mellem 06.44 og 07.14 DST = 
04.44 - 05.14 UTC (FlighRadar viser UTC-tid.) som kan have givet anledning til observationen. 

Selve fotoet, som det for nærværende foreligger i et screenprint fra avisartikel fra nettet viser absolut ingen brugbare 
detaljer. Der findes blot en med rødt indrammet uskarp plet, der kan hidrøre fra alt muligt - eksempelvis en plet på 
vinduet eller et insekt/fugl. 

Sagen må derfor henlægges under utilstrækkelige data. 


Nok en varmluftsballon! 



© Tommy Frost 

Det vil være læserne af UFO-Mail bekendt, at vi i SUFOI forsøger at arbejde med ufo-emnet ud fra en seriøs og saglig 


tilgang. Dette gælder ikke mindst i forhold til undersøgelsen af observatørers fotografier. Et omrade, som i de seneste 
år i høj grad har været præget af den efterhånden langvarige modedille med at opsende små varmluftsballoner i 
forbindelse med snart sagt alskens slags festivitas såsom byfester, fødselsdage, bryllupper og havefester. 

Men der er sikkert også dem, som mener, at SUFOI en gang imellem er en kende „for seriøse". Ikke mindst, når et 
ellers spændende foto - igen igen - viser sig at være en ordinær varmluftsballon. UFO-Mails læser Tommy Frost har 
sendt os denne tegning, som på glimrende vis indfanger dette. Tommy skriver i øvrigt i sin mail til SUFOI, at han over 
årene har set mange af disse balloner og efterhånden selv er blevet en „habil spotter" af varmluftsballoner. Vi takker 
mange gange for tegningen, som vi hermed gerne vil dele med vores læsere. 














5792 Årslev 10. og 11. oktober 2012 - Observation af ? IFO! 

På SUFOI's observationsliste dukkede denne interessante beretning op: 

I går den 10.10.2012 kl. ca. 19.45 så jeg på cykel på vej til DagligBrugsen i Årslev et stærkt hvidt lys i nord', bevæge 
sig mod syd med en fart markant større end en trafikflyver > ligesom der ikke sås den obligatoriske lysføring. Ej heller 
hørtes nogen lyd udover den almindelige i gaden. 

I dag d. 11.10 så jeg det samme - også på vej til Brugsen. Jeg stod af cyklen for at finde ud af, hvad pokker det her 
kunne være for noget - nu igen. I det samme jeg standsede, gjorde tingesten det også. Jeg besluttede, at nu skulle den 
ikke slippe væk så let som i går, hvor jeg godt nok havde undret mig over, hvad det kunne være, men ikke rigtig havde 
gjort forsøg på at se nærmere på det. 

Efter ca. 5 minutter hvor det ikke havde rørt sig ud af flækken, kørte jeg langsomt videre. 

Jeg kunne nu se, at objektet fulgte min bevægelse, ved det, at det satte i gang samtidig med at jeg begyndte at cykle 
igen, og at det fulgte mig i samme retning som jeg cyklede. 

Pludselig så jeg noget ( i dag d. 11.10 på min vej til brugsen, og som det sidst observerede) som jeg ikke i går havde 
lagt mærke til, nemlig at der befandt sig en høj antennemast på det sted hvor objektet var at se. 

Jeg må indrømme, at mine sanser og min forstand spillede mig et puds. Det, jeg så, var anti-kollisions-lyset på toppen 
af en sendemast placeret blot 100 meter fra min cykelrute. 

Og så er det jo nu efterår, og man er ikke lige vant til ændrede lysmønstre i sæsonen. Men selvfølgelig: Når jeg holdt 
stille, gjorde lyset på antennemasten det naturligvis det også. 

Ak ja. Hvornår ser jeg en rigtig flyvende tallerken, en af dem der bare stryger over himlen som et lyn? 

Nar denne beretning fremhæves, skyldes det, at visse ufo-oplevelser finder deres forklaring, når observatører blot er 
lidt ihærdige med at efterprøve deres oplevelse. 

Det kan oven i købet være en ekstra interessant oplevelse at se, hvorledes sanserne kan blive grundigt snydt trods ens 
egen formodede indsigt og erfaring på området. 


Løst og facts 

Af Ole Henningsen 

Hvilken satellit er det? 

Tidligere på året blev der i UFO-Mail gjort opmærksom 
meteoriaqt http://www.sufoi.dk/ufo-mails/um-2012/uml2-139.php . 

Der findes efterhånden adskillige app's der kan vise vej på stjernehimlen. 

En af vore læsere, Bob Petersen, har sendt 2 fotos og gjort opmærksom på, at man også kan identificere en del af de 
satellitter, der ses på aften- og nattehimlen._ _ 


Viewing: ■ 

Arhus, 18. Denmark (DK) O f 


% Viewing: 

Arhus, 18, Denmark (DK) 

§L SL-16 R/B (17590) I International Space Station j" 

Touch here to hide information 1 here to hide information 


SL-16 R/B (17590) is a rocket body 
section from a launch in 1987. 


The International Space Station will be 
at its highest point in the sky again 
this evening at 6:35 PM. 


På ovenstående to modtagne fotos har observatøren Bob Petersen identificeret ting, der 
bevægede sig over den danske himmel, eksempelvis SL-16 R/B (17590) - et rakettrin der 
stadig er i omløb om Jorden og tilbage i 1987 var del af en opsendelse (tv.). Th. har 
observatøren identificeret ISS, Den internationale Rumstation, der ofte kan observeres fra 
danske breddegrader på den sydlige himmel. Ovenstående app har observatøren anskaffet sig 
gratis via app-store på hans iPhone. 

Illustrationer: Bob Petersen 





Pa hvilken planet er et døgn længere end et ar, og hvor i solsystemet findes der vand? Det er blot nogle af de 
spørgsmål, du kan quizze om med den nye app PlanetCards, udviklet af Scientific Playground, som bl.a. består af 
forskere ved DTU og Statens Naturhistoriske Museum. 

App'en er en videreudvikling af det populære kortspil Planetkort. Og ligesom kortspillet kombinerer app-versionen leg 
og læring og er spækfyldt med informationer om planeter, måner, asteroider og kometer i vores solsystem. 

App'en PlanetCards findes både i en gratis- og en betalingsudgave på iTunes. https://itunes.apple.com/app/planetcards- 


Iite/id548626950?mt=8 

Alle indtægter går til udvikling af sjove og lærerige spil, der har til formål at inspirere unge mennesker til at interesse 
sig for naturvidenskab. 

Læs mere på videnskab.dk: 

http://videnskab.dk/teknoloai/aa-pa-opdaaelse-i-solsvstemet- 

mobilen oa http://www. scientificplayaround.com/Home.html 


Kvinde ramt af lillebitte genstand - ikke af skud 


12. okt. 2012 07.56 Nyheder - Søren K. Nielsen 
En genstand på størrelse med et knappenålshoved. 

Det er, hvad der ramte en 51-årig tysk kvindelig turist i foden, da hun sammen med en flok veninder gik tur på 
stranden ved Rødhus tirsdag. 

Kriminalkommissær Peter Skovbak fra lokalpolitiet i Hjørring oplyser, at kvinden er blevet undersøgt af en læge - og 
efter undersøgelsen er man så godt som på bar bund med hensyn til, hvad der kan have ramt kvindens fod. 

- Det er så lille et hul, at der ikke kan være tale om et projektil. Og vinklen, kvinden er blevet ramt i, viser, at 
genstanden har ramt hende oppefra og ned. Det er meget mystisk , siger Peter Skovbak. 

Han oplyser, at efterforskningen fortsætter. 

- Men vi mangler et godt bud på, hvor vi skal lede efter en forklaring, siger Peter Skovbak. 
http://www.dr.dk/P4/Nord/Nvheder/Jammerbuat/2012/10/ll/184127.htm 

Journalist Søren K. Nielsen oplyser til UFO-Mail, at der ikke kom yderligere oplysninger frem og derfor ingen opfølgning 
på sagen. Må henlægges som en gåde :-) 


Om ufoer i Radio24syv - nu igen 

Den 10. august havde radioværten Ayse Dudu Tepe Nattevagten på Radio24syv, hvor emnet på denne 3-timers vagt 
var blevet noget om ufoer. 

Man må på redaktionen have vurderet, at emnet har en vis interesse for lytterne, for man har nu den 25. oktober 2012 
gentaget ideen. 



Nattevagten (1) 

25. oktober 2012 

I nat skal vi tale om. og. have nær- og fjernkontakt med rummet. Nogle kalder dem flyvende 
tallerkener, andre rumskibe, men de er bedst kendt som UFO'er. Ayse Dudu Tepe 


Informationskvaliteten ligger tilsyneladende ikke højt på programmets koncept, og udsendelsens tempo er bestemt 
heller ikke velegnet til at holde folk vågne. 

Men har du mod på at høre, hvad folk kan finde på at ringe ind og fortælle om mht. deres oplevelser og synspunkter, 
så er det en god ide at downloade programmet, der er i 3 dele på i alt 3 timer. Man kan altid „spole frem", så man ikke 
nødvendigvis behøver at anvende 3 timer på en 

gennem lytning: http://arkiv.radio24svv.dk/video/7221945/nattevaaten-25-10-2012-l . 


















DR's Tidsmaskinen om ufoer 


Tidsmaskinen om UFOer 

or, 31*10, i3:5S - 00.15 Kanal 3 DR.* 




20 minutter 

I Tidsmaskinen skal vi på en rejse, som viser udviklingen i 
danskernes iiv og livsstil. 

På traditioner der vendes på hovedet og tendenser der 
dukker op 


Nogle håber på at se dem Nogle har set dem. Og andre 
ved ikke hvad de har set. 

I dette program stiller vi skarpt på UFOer! 


Programændringer gjorde, at DR 2 den 31. oktober fik plads til 
programmet Tidsmaskinen om UFOer. 

Der er tale om en opdateret version af det program, der tidligere har 
været sendt og omtalt i UFO-Mail med overskriften UFO-nostalgi i 
Tidsmaskinen: 

http://www.sufoi.dk/ufo-mails/um-2006/um06-076.php . 

Opdateringerne omfatter bl.a. skuespilleren Lars Boms ufo-oplevelse i 
1978: 

http://www.sufoi.dk/ufo-mails/um-2006/um06-079.php 
og Flyvevåbnets offentliggørelse af deres ufo-arkiv den 28. januar 
2009: http://www.sufoi.dk/ufo-mails/um-2009/um09-105.php . 
Programmet er p.t. ikke tilgængeligt via DR's hjemmeside, men 
genudsendes sandsynligvis. 


Rumvæsner findes 
indenfor 50 år 

siger den berømte britiske astronom Sir Patrick Moore i forbindelse med 
lanceringen af en ny bog The Cosmic Tourist , han har skrevet sammen med 
sin Sky at Night-ko\\ega r dr. Chris Lintott fra Oxford University, og Queen- 
stjernen Brian May, der har en ph.d. i astrofysik, og er en nær ven. 

Patrick Moore sagde ved udgivelsen af bogen bl.a.: 

Jeg er sikker på der er liv derude. Vi kan ikke være de eneste. 

Jeg tror dog ikke, vi på Jorden ville være på nogen (rumvæseners) liste over 
turiststeder, da vi er en temmelig kedelig planet, der kredser om en kedelig 
stjerne. _ 

Adspurgt om de seneste opdagelser af 



BRIAN MAY PATRICK MOORE CHRIS LINTOTT 

Æfl.. 


/ 


COSMIC 

roms\ 


VISIT THE 100 MOST AWE-INSPIRING 
DESTINATIONS IN THE UNIVERSE! 


nye exo-planeter uden for vores solsystem betød, at vi var tættere pa at opdage 
tegn på fremmed liv i de næste 50 år, sagde han: 

Ja. Vi er ikke langt væk. Vi har fundet andre planeter. Det næste trin er at måle 
atmosfæren. Så kan man finde ud af, om der er ilt, der understøtter evt. liv, som 
vi så kan kigge efter. 

Den 89-årige astronom tilføjede, han forventede, at folk, der havde råd til det, 
som turister ville flyve ud i rummet til Månen, Mars og måske de ydre afkroge af 
solsystemet 

Men han klagede over, at en manglende finansiering kunne forhindre britiske 
opdagelser, og gjorde opmærksom på, at det beløb, regeringen havde brugt på 
krigen i Afghanistan kunne have finansieret et omfattende UK rumprogram. 

http://www.dailvmail.co.uk/sciencetech/article-2219967/Sir-Patrick-Moore- 

predicts-alien-life-solar-50-vears.html 

http://ivllands-posten.dk/nvviden/article4879777.ece 

http://www.bbc.co.uk/proqrammes/b006mk7h/features/patrickmoore . 

Himmelsk lysshow over Alabama 

Af Michael J.D. Linden-Vørnle 



Foto: D. Hathaway/NASA/MSFC 













Den 30. oktober var der noget i luften over Alabama i USA. Det var iskrystaller, der skabte et smukt himmelsk lysshow 
på himlen over NASA's Marshall Space Flight Center i Huntsville, Alabama. Himlen blev prydet af lysende buer og ringe 
- under et kaldet for halofænomener. 

Disse fænomener opstår, når lyset fra Solen eller Månen brydes af iskrystaller højt oppe i atmosfæren. 

Læs mere: http://Dlanetariet.dk/artikel/himmelsk-lvsshow-over-alabama . 

Lolland-Falsters Folketidende 8. november 2012: 



Kilde: 

http://www.telegraph.co.uk/news/newstopics/howaboutthat/ufo/9653499/UFO-enthusiasts-admit-the-truth-may-not-be-out-there-after- 

all.html. 


Andre skriver 

Vi kommer aldrig til at tale med en alien 

Kommunikation med intelligente væsner på fjerne planeter fremstilles i offentligheden som var det et videnskabeligt 
emne. Men det er det ikke. Det er og bliver underholdning. Læs Robin Engelhardts glimrende essay på Ingeniørens 
website. 


SETI Scientist: We'll Find ET By 2036 

SETI researcher Seth Shostak bets that we will find extraterrestrial life in the next twenty-four years, or he'll buy you a 
cup of coffee. At TEDxSanJoseCA . he explains why new technologies and the laws of probability make the breakthrough 
so likely — and forecasts how the discovery of civilizations far more advanced than ours might affect us here on Earth. 

Overtro topper blandt børn og ældre 

Religiøse mennesker bliver mere overtroiske med alderen, når det kommer til spørgsmål om døden, livets oprindelse og 
sygdom. Læs artiklen på Videnskab.dk . 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 













Bliv medlem af SUFOI's Støttekreds 

i 2015 


- og vælg en bog 

Foreningen Skandinavisk UFO Information drives af frivillig og ulønnet arbejdskraft. Vores primære opgave er at give 
offentligheden seriøs information om ufomyten gennem ufo.dk og sekundært at registrere observationer af usædvanlige 
himmelfænomener. Du kan læse om SUFOI's formål og vision her . 

Du kan med et økonomisk bidrag på kr. 250 - og naturligvis gerne mere - gøre det muligt for os fortsat at drive ufo.dk 
og foretage undersøgelser af ufooplevelser. 

Vi håber, at rigtig mange vil fortsætte med at bakke op om vores arbejde ved at blive medlem af støttekredsen. 

Betaling kan foretages på girokonto 9 11 77 25 eller via netbank til konto 3113-9117725. Brug venligst kortkode 01 og 
anfør navn, adresse og bestillingsnummeret (fx B-075) på den ønskede, gratis titel. 

Som medlem af SUFOI's Støttekreds har du ingen forpligtelser over for foreningen. Støttebeløbet gælder for et år. 


UFO-Mail udgives af Skandinavisk UFO Information. 

© SUFOI 2011. Nyhedsmedierne kan, i henhold til ophavsretsloven og med tydelig kildeangivelse, bringe citater fra 
signerede artikler. Artikler må kun bringes i deres hele udstrækning efter skriftlig aftale med Skandinavisk UFO 
Information - SUFOI . Print og fotokopier af indhold fra UFO-Mail er belagt med Copydan-vederlag. 






